CELEX: 22018D1774
Language: fi
Date: 2017-02-03 00:00:00
Title: ETA:n sekakomitean päätös N:o 40/2017, annettu 3 päivänä helmikuuta 2017, ETA-sopimuksen liitteen XIII (Liikenne) ja pöytäkirjan 37 (luettelo, josta määrätään 101 artiklassa) muuttamisesta [2018/1774]

22.11.2018   
               
               
                  FI
               
               
                  Euroopan unionin virallinen lehti
               
               
                  L 297/51
               
            
         ETA:N SEKAKOMITEAN PÄÄTÖS
         N:o 40/2017
         annettu 3 päivänä helmikuuta 2017
         ETA-sopimuksen liitteen XIII (Liikenne) ja pöytäkirjan 37 (luettelo, josta määrätään 101 artiklassa) muuttamisesta [2018/1774]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ”ETA-sopimus”, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Korkean tason ohjausryhmän perustamisesta digitaalisen merenkulkujärjestelmän ja digitaalisten merenkulkupalvelujen hallinnointia varten sekä päätöksen 2009/584/EY kumoamisesta 11 päivänä huhtikuuta 2016 annettu komission päätös (EU) 2016/566 (1) olisi otettava osaksi ETA-sopimusta.
                  
               
                     (2)
                  
                  
                     Jotta ETA-sopimus toimisi moitteettomasti, sen pöytäkirjaa 37 olisi laajennettava sisältämään komission päätöksellä (EU) 2016/566 perustettu korkean tason ohjausryhmä digitaalisen merenkulkujärjestelmän ja digitaalisten merenkulkupalvelujen hallinnointia varten ja sen liitettä XIII olisi muutettava kyseiseen ryhmään osallistumista koskevien yksityiskohtaisten sääntöjen määrittelemiseksi.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä XIII ja pöytäkirjaa 37,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan ETA-sopimuksen liitteessä XIII oleva 55ab kohta (komission päätös 2009/584/EY) seuraavasti:
            
               ”32016 D 0566: komission päätös (EU) 2016/566, annettu 11 päivänä huhtikuuta 2016, korkean tason ohjausryhmän perustamisesta digitaalisen merenkulkujärjestelmän ja digitaalisten merenkulkupalvelujen hallinnointia varten sekä päätöksen 2009/584/EY kumoamisesta (EUVL L 96, 12.4.2016, s. 46).
               Yksityiskohtaiset säännöt EFTA-valtioiden osallistumisesta sopimuksen 101 artiklan mukaisesti:
               Jokainen EFTA-valtio voi komission päätöksen (EU) 2016/566 4 artiklan mukaisesti nimetä henkilön, joka osallistuu tarkkailijana digitaalisen merenkulkujärjestelmän ja digitaalisten merenkulkupalvelujen hallinnointia varten perustetun korkean tason ohjausryhmän kokouksiin.”
            
         
         
            2 artikla
            Korvataan ETA-sopimuksen pöytäkirjassa 37 oleva 34 kohta (SafeSeaNet-järjestelmän korkean tason ohjausryhmä) seuraavasti:
            
               ”korkean tason ohjausryhmä digitaalisen merenkulkujärjestelmän ja digitaalisten merenkulkupalvelujen hallinnointia varten (komission päätös (EU) 2016/566)”.
            
         
         
            3 artikla
            Päätöksen (EU) 2016/566 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            4 artikla
            Tämä päätös tulee voimaan 4 päivänä helmikuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            5 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 3 päivänä helmikuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 96, 12.4.2016, s. 46.
         
            (*1)  Valtiosäännön asettamista vaatimuksista ei ole ilmoitettu.